題鄜州牡丹
作者：晁說之
朝代：宋

paragraphs: 牡丹憎我真惡客，不解飲酒不吟詩。
欣持一尊勸花飲，那知不醉但淋漓。
爾花既醉應似我，耿耿一世幾傷悲。
綠珠樓下香猶在，西子舟中意尚遲。
三尺晏嬰頻欲殺，爾何夭矯尋常爲。
沅湘草木共憔悴，幽蘭何足九畹滋。
昔人妙語不爾發，顧我安得有好辭。
晚來亦解意自足，秀色直可餐待肥。